Joseph Zabeau

Joseph Zabeau, c' esteut on pondeu k' aveut nexhou a Lidje, li 3 d' djulete 1901. Il est revoye e 1978, todi a Lidje. 

Il esteut dintisse di s' mestî. 

 Biyografeye 
Il aveut comincî a ponde po s' plaijhi a môde di  «pondeu do dimegne»; sapinse a lu.Goijen, J. (2004). Le maître de céans. L’École Liégeoise du Paysage.

Mins ç' côp la, il ala a ene sicole di shijhe a l' Academeye des Beas Årts di Lidje.http://balat.kikirpa.be/peintres/Detail_notice.php?id=6087 Avou ça k' i s' ala amidrer
å libe ovroe da Paul Daxhelet, ene miete divant l' Deujhinme guere daegnrece. 

Il aveut eto rescontré Marcel Caron ey Edgar Scauflaire. Ces deus omes la, foiravant Edgar Scauflaire, ont bråmint fwait po lyi fé amidrer ses ovraedjes.http://balat.kikirpa.be/peintres/Detail_notice.php?id=6087

Joseph Zabeau a sovint håyné ses ovraedjes e Lidje, ey dins l' restant del Walonreye. Mins eto, e Rweyåme-Uni u co e-n Almagne e  1945 ey après. 

C' esteut ossu onk des askepieus del troke d' årtisses «10 Pointes et Brosses»", e 1949.Les ôtes askepieus, c' estént : Georges Comhaire, Jean Debattice, José Delhaye, Jean Donnay, Marceau Gillard, Albert Lemaître, Robert Liard, Flory Roland eyet Edgar Scauflaire (Depouhon, G., Depouhon, M.-C., & Somville, P. (1992). Le Cercle royal des Beaux-Arts de Liège 1892-1992, Crédit Communal, 128). 

Il a rprezinté l' Beldjike pol pondeure a l' espôzucion eternåcionåle di São Paulo (Braezi), deus ans après.La k' gn aveut ds ôtes pondeus bedjes come : Paul Delvaux, René Magritte u core Constant Permeke (https://www.artist-info.com/users/artsitpublicpagewithoutportfoilo/295484) 

L' anêye shuvante, il a distelé. Mins il a rçû el Prix de la consécration de la ville de Liège.

E 1972, i dmoreut sovint do costé del Provance, mins i daleut eto voltî ôte pårt e l' France, u co el Sipagne.Goijen, J. (2004). Le maître de céans. L’École Liégeoise du Paysage.

I fjha s' dierinne båye sacwants djoûs dvant l' drovaedje d' ene espôzucion erirece (rétrospective) metowe so pî på Rweyå Cerke des Beas-Årts di Lidje.

 Ovraedjes 
I gn a pus d' 600 ovraedjes da lu, k' on kinoxhe. I gn a sacwants å Muzêye di l' årt walon ey å Palå des espôzucions di Lidje.

Il a todi pondou po lu-minme eyet bråmint d' ses pondeures èn sont nén sinêyes.

Ses ovraedjes ont-st ene avuzion vraiymint optimisse tot rwaitant leus sudjets.

Ses ouves sont rindjeyes etur l' ideyalisse ey el reyalisse.

I bouteut avou on coutea, sovint so des deurs soûmints.

 Ricnoxhance  
 Bistocaedje 
 1962 : Prix de la consécration de la Province de Liège.

 Corwaitaedjes 
Des corwaitaedjes di ses ouves ont stî scrîts e francès pa Edgar Scauflaire eyet Jacques Hendrick.

 Sourdants 

Zabeau